SELIC เคาะราคา IPO หุ้นละ 2.90 บ.จอง10-12 ต.ค. เทรดฯ mai 18 ต.ค.นี้
SELIC เคาะราคา IPO หุ้นละ 2.90 บ.จอง10-12 ต.ค. เทรดฯ mai 18 ต.ค.นี้
6 ต.ค. 2559

บริษัท ซีลิค คอร์พ จำกัด (มหาชน) หรือ SELIC เปิดเผยว่า บริษัทกำหนดราคาเสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) จำนวน 80 ล้านหุ้น ที่ราคาหุ้นละ 2.90 บาท จากมูลค่าที่ตราไว้หุ้นละ 0.50 บาท โดยจะเปิดให้จองซื้อในช่วงวันที่ 10-12 ต.ค.59 และจะสามารถเข้าซื้อขายในตลาดหลักทรัพย์ เอ็ม เอ ไอ (mai) ในวันที่ 18 ต.ค.59
โดยมี บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน และบริษัทหลักทรัพย์ โนมูระ พัฒนะสิน จำกัด (มหาชน) หรือ CNS ในฐานะแกนนำในการจัดจำหน่ายหุ้น จะร่วมเดินทางเพื่อไปนำเสนอข้อมูลต่อนักลงทุนในครั้งนี้ด้วย
สำหรับ บมจ.ซีลิค คอร์พ จัดได้ว่าเป็นผู้นำในธุรกิจด้านกาวอุตสาหกรรม ซึ่งที่ผ่านมาบริษัทมีการพัฒนาผลิตภัณฑ์ให้เหมาะสมกับอุตสาหกรรมแต่ละประเภท และตรงกับความต้องการของลูกค้าในทุกอุตสาหกรรมส่งผลให้มีการเติบโตควบคู่กับทุกอุตสาหกรรม และได้รับความไว้วางใจจากลูกค้าทั้งในประเทศและต่างประเทศจำนวนมาก จากปัจจัยดังกล่าวน่าจะเป็นจุดแข็งของบริษัทที่จะสามารถมีโอกาสเติบโตได้อย่างต่อเนื่องและยั่งยืน และทำให้เป็นหุ้นที่มีความน่าสนใจอย่างมาก
 
                 